CELEX: 52016PC0459
Language: da
Date: 2016-07-13
Title: Forslag til RÅDETS GENNEMFØRELSESAFGØRELSE om ændring af gennemførelsesafgørelse 2014/170/EU for at fjerne Republikken Guinea fra listen over ikkesamarbejdende tredjelande hvad angår bekæmpelse af IUU-fiskeri

EUROPA-KOMMISSIONEN
            Bruxelles, den 13.7.2016
            COM(2016) 459 final
            2016/0219(NLE)
            Forslag til
            RÅDETS GENNEMFØRELSESAFGØRELSE
            om ændring af gennemførelsesafgørelse 2014/170/EU for at fjerne Republikken Guinea fra listen over ikkesamarbejdende tredjelande hvad angår bekæmpelse af IUU-fiskeri
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Dette forslag vedrører anvendelsen af Rådets forordning (EF) nr. 1005/2008 af 29. september 2008 om en EF-ordning, der skal forebygge, afværge og standse ulovligt, urapporteret og ureguleret fiskeri, om ændring af forordning (EØF) nr. 2847/93, (EF) nr. 1936/2001 og (EF) nr. 601/2004 og om ophævelse af forordning (EF) nr. 1093/94 og (EF) nr. 1447/1999
                  1
                (IUU-forordningen).
            
            
               Forslaget fremsættes som led i gennemførelsen af IUU-forordningen, og det er resultatet af de undersøgelser og dialoger, der er foretaget i overensstemmelse med de indholdsmæssige og proceduremæssige krav i IUU-forordningen, der bl.a. fastsætter, at alle lande bør opfylde de folkeretlige forpligtelser, de som flag-, havne-, kyst- eller afsætningsstat har til at træffe foranstaltninger til at forebygge, afværge og standse IUU-fiskeri.
            
            
               Den 15. november 2012 meddelte Kommissionen ved en kommissionsafgørelse otte tredjelande (Belize, Kongeriget Cambodja, Republikken Fiji, Republikken Guinea, Republikken Panama, Den Demokratiske Socialistiske Republik Sri Lanka, Den Togolesiske Republik og Republikken Vanuatu), at Kommissionen overvejede eventuelt at identificere dem som ikkesamarbejdende tredjelande i henhold til IUU-forordningen. 
            
            
               Kommissionen indledte foranstaltninger over for de otte lande. Foranstaltningerne bestod blandt andet i, at Kommissionen gjorde rede for baggrunden for disse foranstaltninger og tiltag, idet den gjorde landene opmærksomme på, at de har mulighed for at reagere på og modbevise identifikationen, at de har ret til at anmode om eller forelægge supplerende oplysninger, at de har ret til at fremlægge forslag til handlingsplaner til at afhjælpe situationen, og at de har en rimelig frist til at reagere på og afhjælpe situationen. 
            
            
               Den 26. november 2013 identificerede Kommissionen ved Kommissionens gennemførelsesafgørelse Republikken Guinea (i det følgende benævnt "Guinea") som et tredjeland, som Kommissionen betragter som et ikkesamarbejdende tredjeland i henhold til IUU-forordningen.
            
            
               Den 24. marts 2014 vedtog Rådet ved Rådets gennemførelsesafgørelse listen over ikkesamarbejdende tredjelande for så vidt angår bekæmpelse af IUU-fiskeri, idet Guinea var opført på listen. 
            
            
               Vedlagte forslag til Rådets gennemførelsesafgørelse er baseret på oplysninger, som bekræfter, at Guinea har dokumenteret, at den situation, som var årsagen til, at landet blev opført på listen, er blevet afhjulpet, og at Guinea har truffet konkrete foranstaltninger, som gør det muligt at opnå en varig forbedring af situationen. 
            
            
               Det foreslås derfor, at Rådet vedtager vedlagte forslag til afgørelse.
            
            
               •Sammenhæng med de gældende regler på samme område
            
            
               Meddelelsen om eventuel identifikation af Guinea ved Kommissionens afgørelse af 15. november 2012 (EUT C 354 af 17.11.2012, s. 1) om underretning af de tredjelande, som efter Kommissionens opfattelse muligvis kan identificeres som ikkesamarbejdende tredjelande i henhold til Rådets forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri.
            
            
               Identifikationen af Guinea som et ikkesamarbejdende tredjeland ved Kommissionens gennemførelsesafgørelse af 26. november 2013 (EUT L 346 af 27.11.2013, s. 2) om identifikation af et tredjeland, som Kommissionen betragter som et ikkesamarbejdende tredjeland i henhold til Rådets forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri.
            
            
               Rådets opførelse af Guinea på listen over ikkesamarbejdende tredjelande ved Rådets gennemførelsesafgørelse af 24. marts 2014 (EUT L 91 af 27.3.2015, s. 43) om en liste over ikke-samarbejdende tredjelande for så vidt angår bekæmpelse af IUU-fiskeri i henhold til forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri.
            
            
               •Sammenhæng med Unionens politik på andre områder
            
            
               
                  Ikke relevant.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
         
         
            
               Rådets forordning (EF) nr. 1005/2008 af 29. september 2008 om en EF-ordning, der skal forebygge, afværge og standse ulovligt, urapporteret og ureguleret fiskeri.
            
            
               •Nærhedsprincippet (for områder, der ikke er omfattet af enekompetence) 
            
            
               Forslaget henhører under Den Europæiske Unions enekompetence. Nærhedsprincippet finder derfor ikke anvendelse.
            
            
               •Proportionalitetsprincippet
            
            
               Forslaget er i overensstemmelse med proportionalitetsprincippet af følgende grunde:
            
            
               Foranstaltningens form er beskrevet i IUU-forordningen og giver ikke mulighed for nationale beslutninger.
            
            
               Det er ikke relevant at forklare, hvordan byrder af finansiel eller administrativ art, der pålægges Unionen, nationale regeringer, regionale og lokale myndigheder, erhvervsdrivende og borgere, begrænses mest muligt og står i rimeligt forhold til forslagets mål.
            
            
               •Valg af retsakt
            
            
               Foreslåede midler: en afgørelse.
            
            
               IUU-forordningen foreskriver ikke andre muligheder.
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  Ikke relevant.
               
            
            
               •Høringer af interesserede parter
            
            
               
                  De interesserede parter, der er berørt af proceduren, har i overensstemmelse med IUU-forordningen haft mulighed for at forsvare deres interesser i forbindelse med undersøgelsen og dialogen. 
               
            
            
               •Indhentning og brug af ekspertbistand
            
            
               
                  Der har ikke været behov for ekstern ekspertbistand.
               
            
            
               •Konsekvensanalyse
            
            
               
                  Forslaget er et resultat af gennemførelsen af IUU-forordningen.
               
               
                  IUU-forordningen foreskriver ikke en generel konsekvensanalyse, men indeholder en udtømmende liste over de forhold, der skal vurderes. 
               
            
         
         
            
               •Målrettet regulering og forenkling
            
            
               
                  Ikke relevant. 
               
            
            
               •Grundlæggende rettigheder
            
            
               Ikke relevant. 
            
            
               
                  4.
                        VIRKNINGER FOR BUDGETTET
               
               
                  Forslaget har ingen virkninger for Unionens budget.
               
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               
                  Ikke relevant, eftersom forslaget træder i kraft dagen efter offentliggørelsen. 
               
            
            
               •Forklarende dokumenter (for direktiver)
            
            
               
                  Ikke relevant.
               
            
            
               •Nærmere redegørelse for de enkelte bestemmelser i forslaget
            
            
               
                  Forslaget tager sigte på at ændre den liste, som Rådet har opstillet over ikkesamarbejdende tredjelande for så vidt angår bekæmpelse af IUU-fiskeri, jf. bilaget til Rådets afgørelse 2014/170/EU.
               
            
            
               2016/0219 (NLE)
            
            
               Forslag til
            
            
               RÅDETS GENNEMFØRELSESAFGØRELSE
            
            
               om ændring af gennemførelsesafgørelse 2014/170/EU for at fjerne Republikken Guinea fra listen over ikkesamarbejdende tredjelande hvad angår bekæmpelse af IUU-fiskeri
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, 
            
            
               under henvisning til Rådets forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri, om ændring af forordning (EØF) nr. 2847/93, (EF) nr. 1936/2001 og (EF) nr. 601/2004 og om ophævelse af forordning (EF) nr. 1093/94 og (EF) nr. 1447/1999
                  2
               , særlig artikel 34, stk.1,
            
         
         
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Ved forordning (EF) nr. 1005/2008 ("IUU-forordningen") indføres der en EF-ordning, som skal forebygge, afværge og standse ulovligt, urapporteret og ureguleret fiskeri (IUU-fiskeri).
            
            
               (2)I IUU-forordningens kapitel VI fastlægges proceduren for identifikation af ikkesamarbejdende tredjelande for så vidt angår bekæmpelse af IUU-fiskeri, ligesom der fastsættes bestemmelser om opstilling af en liste over sådanne ikkesamarbejdende tredjelande. 
            
            
               (3) Ved afgørelse af 15. november 2012
                  3
                gjorde Kommissionen rede for de vigtigste kendsgerninger og overvejelser, der ligger bag en eventuel identifikation og meddelte otte tredjelande, herunder Republikken Guinea (i det følgende benævnt "Guinea"), at de muligvis kunne identificeres som lande, som Kommissionen betragter som ikkesamarbejdende tredjelande for så vidt angår bekæmpelse af IUU-fiskeri.
            
            
               (4)Ved gennemførelsesafgørelse af 26. november 2013
                  4
                identificerede Kommissionen Guinea som et ikkesamarbejdende tredjeland for så vidt angår bekæmpelsen af IUU-fiskeri. I afgørelsen begrundede Kommissionen, hvorfor dette land efter dens opfattelse ikke opfylder de folkeretlige forpligtelser, det som flag-, havne-, kyst- eller afsætningsstat har til at træffe foranstaltninger til at forebygge, afværge og standse IUU-fiskeri.
            
            
               (5)Ved gennemførelsesafgørelse 2014/170/EU
                  5
                vedtog Rådet listen over ikkesamarbejdende tredjelande, som omfattede Guinea.
            
            
               (6)Listen over ikkesamarbejdende tredjelande for så vidt angår bekæmpelsen af IUU-fiskeri er fastsat i bilaget til Rådets gennemførelsesafgørelse 2014/170/EU. 
            
            
               (7)Siden Guinea blev opført på listen, har Guinea bestræbt sig på at afhjælpe den situation, der lå til grund for landets opførelse på listen, og truffet konkrete foranstaltninger til afhjælpning af de påviste mangler.
            
            
               (8)Af de oplysninger, Kommissionen har modtaget, fremgår det, at Guinea har gennemført sine folkeretlige forpligtelser og har vedtaget passende retsregler for bekæmpelsen af IUU-fiskeri. Landet har desuden udarbejdet en afskrækkende sanktionsordning. Landet har også indført en passende og effektiv ordning for overvågning, kontrol og inspektion ved at udarbejde en national inspektionsplan, indføre overvågning fra luften og udstyre sit fiskeriovervågningscenter (FOC) med et fuldt funktionsdygtigt fartøjsovervågningssystem (FOS). Guinea har også revideret sit system til registrering og sin licensordning og har indført tekniske foranstaltninger og bevarelses- og forvaltningsforanstaltninger med henblik på at sikre en rimelig balance mellem de fiskerilicenser, der udstedes, de ressourcer, der er til rådighed, og landets kontrol- og håndhævelseskapacitet. Desuden har Guinea taget sin deltagelse i regionale fiskeriforvaltningsorganisationer (RFFO'er) op til fornyet overvejelse, forbedret opfyldelsen af sine folkeretlige forpligtelser, herunder de forpligtelser, der følger af RFFO'ernes henstillinger og resolutioner, og har truffet passende foranstaltninger over for guineanske IUU-fartøjer, der er opført på RFFO'ernes lister over sådanne fartøjer. 
            
            
               (9)Det fremgår også, at Guinea som følge af de foranstaltninger, landet har truffet, nu opfylder sine folkeretlige forpligtelser, navnlig i lyset af artikel 61, 62, 94, 117 og 118 i De Forenede Nationers havretskonvention (UNCLOS) og artikel 18, 19 og 20 i De Forenede Nationers aftale om fiskebestande (UNFSA). 
            
            
               (10)Det kan derfor konkluderes, at den situation, der berettigede til opførelsen af Guinea på listen, er blevet afhjulpet, og at Guinea har truffet konkrete foranstaltninger til varig forbedring af situationen. 
            
            
               (11)Som følge heraf bør Rådets gennemførelsesafgørelse 2014/170/EU ændres for at fjerne Guinea fra listen over ikkesamarbejdende tredjelande for så vidt angår bekæmpelsen af IUU-fiskeri. 
            
            
               (12)Rådets afgørelse er ikke til hinder for, at Unionen eventuelt efterfølgende træffer foranstaltninger i overensstemmelse med IUU-forordningen, hvis faktuelle forhold skulle vise, at Guinea ikke opfylder de forpligtelser, landet som flag-, havne-, kyst- eller afsætningsstat har i henhold til folkeretten til at træffe foranstaltninger til at forebygge, afværge og standse IUU-fiskeri.
            
            
               (13)I lyset af de skadelige virkninger, som opførelse på listen over ikkesamarbejdende tredjelande har, bør Guinea med øjeblikkelig virkning fjernes fra listen over ikkesamarbejdende tredjelande — 
            
            
               VEDTAGET DENNE AFGØRELSE: 
            
            
               Artikel 1
            
            
               Bilaget til Rådets gennemførelsesafgørelse 2014/170/EU erstattes af bilaget til nærværende afgørelse.
            
            
               Artikel 2
            
            
               Denne afgørelse træder i kraft dagen efter offentliggørelsen i Den Europæiske Unions Tidende.
            
         
         
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  EUT L 286 af 29.10 2008, s. 1.
               
               
                  
                     (2)
                  EUT L 286 af 29.10 2008, s. 1.
               
               
                  
                     (3)
                  Kommissionens afgørelse af 15. november 2012 om underretning af de tredjelande, som efter Kommissionens opfattelse muligvis kan identificeres som ikke-samarbejdende tredjelande i henhold til Rådets forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri (EUT C 354 af 17.11 2012, s. 1).
               
               
                  
                     (4)
                  Kommissionens gennemførelsesafgørelse af 26. november 2013 om identifikation af de tredjelande, som Kommissionen betragter som ikke-samarbejdende tredjelande i henhold til Rådets forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri (EUT C 346 af 27.11.2013, s. 2).
               
               
                  
                     (5)
                  Rådets gennemførelsesafgørelse 2014/170/EU af 24. marts 2014 om en liste over ikke-samarbejdende tredjelande for så vidt angår bekæmpelse af IUU-fiskeri i henhold til forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri (EUT L 91 af 27.3.2014, s. 43).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 13.7.2016
            COM(2016) 459 final
            BILAG
            til
            Forslag til RÅDETS GENNEMFØRELSESAFGØRELSE
            om ændring af gennemførelsesafgørelse 2014/170/EU for at fjerne Republikken Guinea fra listen over ikkesamarbejdende tredjelande hvad angår bekæmpelse af IUU-fiskeriListe over ikkesamarbejdende tredjelande, hvad angår bekæmpelse af ulovligt, urapporteret og ureguleret (IUU-)fiskeri 
            
               
         
         
            
            
            
               Liste over ikkesamarbejdende tredjelande, hvad angår bekæmpelse af ulovligt, urapporteret og ureguleret (IUU-)fiskeri
            
            
            
            
            
            
            
            
            
            
            
               Kongeriget Cambodja